黃耀明

黃耀明，花名「明哥」，香港人、祖籍廣東省汕頭市潮陽區；係香港歌手同基佬，目前依然單身。佢係前樂隊「達明一派」嘅主音、進念二十面體嘅成員、人山人海音樂製作公司嘅董事長；近年工作主要係翻唱已故音樂大師顧嘉煇同黎小田筆下名曲為主。

生平

早年
黃耀明係土生土長嘅香港人，鄉下喺廣東省汕頭潮陽區，先後讀過庇護十二學校同九龍工業學校。

入行同成名
黃耀明喺1981年入娛樂圈，直到而家喺非主流音樂界影響深遠。黃耀明1984年喺香港商業電台做唱片騎師，1985年劉以達喺《搖擺雙週刊》登廣告搵歌手，黃耀明去咗試音，一拍即合。之後俞琤介紹佢哋入寶麗金唱片公司，重同佢哋改咗隊名「達明一派」。1990年因為同劉以達喺音樂理念出現咗分歧而分開。個人發展之後嘅黃耀明成績都好好，喺1990年代中期佢去到事業嘅高峰，1996年佢憑住歌《春光乍洩》攞咗好多個獎。

黃耀明喺1999年6月16號同好多位出色嘅音樂創作人，包括蔡德才、梁基爵、李端嫻、亞里安、于逸堯一齊喺香港開咗人山人海音樂製作公司，培育更多音樂人才，好似at17、拜金小姐、Pixel Toy等等。

黃耀明喺2012年4月23號兜兜轉轉達明一派演演唱唱會，公開認自己係同性戀者。

佢近年主要以翻唱經典嘅國、粵語金曲為主，包括音樂家顧嘉煇同黎小田筆下嘅作品。

出過嘅碟 
 1991年：《信望愛》
 1992年：《借借你的愛》
 1994年：《明明不是天使》
 1995年：《愈夜愈美麗》
 1996年：《5餅2魚》
 1997年：《風月寶鑑》
 1997年：《人山人海》
 2000年：《花天走地》
 2000年：《光天化日》
 2002年：《Crossover》
 2003年：《我的二十一世紀》
 2004年：《明日之歌》
 2006年：《若水》
2011年：《黃耀明唱顧嘉煇：明日之歌廳》

其他合輯 

2002年：《飛馳音樂中》

政治參與 
黃耀明係泛民主派嘅支持者，有參與雨傘革命，亦有參與一啲反送中運動嘅遊行。

為區諾軒站台被指舞弊 

黃耀明喺2018年3月立法會補選期間為民主派候選人區諾軒站台唱歌，2021年8月2號事隔三年後兩人一齊被控選舉舞弊，話佢向選民提供娛樂，隨即引來公眾極大反彈，除咗批評事件係對民主派嘅政治打壓之外，亦關注好多親中派人士，例如梁美芬同鄭泳舜等都有呢啲相若嘅做法，點解就只係拉民主派嘅人，咁樣執法係雙重標準。

最終法庭批准區諾軒同黃耀明以2000港元簽保守行為18個月。

人山人海官方網頁
 港樂VS黃耀明Live 電幻音樂會
 風雪中的故居／當港樂遇上黃耀明，從飯盒長出洋紫荊
 風雪中的故居／黃耀明　新浪漫的音樂革命家！

香港唱作人
香港男歌手
香港同性戀藝人
香港基佬
潮陽人
耀明